ID-DEĊIŻJONI TAL-KUNSILL

tal-31 ta' Jannar 2005

dwar l-iffirmar u l-applikazzjoni provviżorja ta' Protokoll għall-Ftehim Ewro-Mediterranju li jistabbilixxi assoċazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta' l-Iżrael, min-naħa l-oħra, biex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma' l-Unjoni Ewropea

(2006/376/KE)

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 310 flimkien ma' l-Artikoli 300(2) u 300(3) tiegħu,

Wara li kkunsidra l-Att ta' l-Adeżjoni ta' l-2003, u b'mod partikolari l-Artikolu 6(2) tiegħu,

Wara li kkunsidra l-proposta mill-Kummissjoni,

Billi:

IDDEĊIEDA KIF ĠEJ:

Artikolu 1

Il-President tal-Kunsill huwa b'dan awtorizzat li jinnomina l-persuna/i li tkun/ikunu awtorizzata/i li tiffirma/jiffirmaw, f'isem il-Komunità Ewropea u l-Istati Membri tagħha, il-Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta' l-Iżrael, min-naħa l-oħra, sabiex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma' l-Unjoni Ewropea.

It-test tal-Protokoll huwa mehmuż ma' din id-Deċiżjoni

Artikolu 2

Il-Komunità Ewropea u l-Istati Membri tagħha b'dan jaqblu li japplikaw b'mod provviżorju l-kondizzjonijiet tal-Protokoll, suġġett għall-konklużjoni tiegħu.

(1) ĠU L 147, 21.6.2000, p. 3.

PROTOKOLL

għall-ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta' l-Iżrael, min-naħa l-oħra, biex titqies l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika ta' l-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta' Malta, tar-Repubblika tal-Polonja, tar-Repubblika tas-Slovenja, u tar-Repubblika tas-Slovakkja fl-Unjoni Ewropea

IR-RENJU TAL-BELĠJU,

IR-REPUBBLIKA ĊEKA,

IR-RENJU TAD-DANIMARKA,

IR-REPUBBLIKA FEDERALI TAL-ĠERMANJA,

IR-REPUBBLIKA TA' L-ESTONJA,

IR-REPUBBLIKA ELLENIKA,

IR-RENJU TA' SPANJA,

IR-REPUBBLIKA FRANĊIŻA,

L-IRLANDA,

IR-REPUBBLIKA TALJANA,

IR-REPUBBLIKA TA' ĊIPRU,

IR-REPUBBLIKA TAL-LATVJA,

IR-REPUBBLIKA TAL-LITWANJA,

IL-GRAN DUKAT TAL-LUSSEMBURGU,

IR-REPUBBLIKA TA' L-UNGERIJA,

IR-REPUBBLIKA TA' MALTA,

IR-RENJU TA' L-OLANDA,

IR-REPUBBLIKA TA' L-AWSTRIJA,

IR-REPUBBLIKA TAL-POLONJA,

IR-REPUBBLIKA PORTUGIŻA,

IR-REPUBBLIKA TAS-SLOVENJA,

IR-REPUBBLIKA SLOVAKKA,

IR-REPUBBLIKA TAL-FINLANDJA,

IR-RENJU TA' L-IŻVEZJA,

IR-RENJU UNIT TAL-GRAN BRITTANJA U L-IRLANDA TA' FUQ,

(minn issa 'l quddiem imsejħa “Stati Membri”),

irrappreżentati mill-Kunsill ta' l-Unjoni Ewropea, u

il-Komunità Ewropea u l-Komunità Ewropea ta' l-Enerġija Atomika,

(minn issa 'l quddiem imsejħa “il-Komunitajiet”),

irrappreżentati mill-Kunsill ta' l-Unjoni Ewropea u l-Kummissjoni Ewropea

min-naħa l-waħda u

l-Istat ta' l-Iżrael

min-naħa l-oħra

BILLI l-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta' l-Iżrael, min-naħa l-oħra, minn hawn 'il quddiem imsejjaħ “il-Ftehim Ewro-Mediterranju”, kien ġie iffirmat fi Brussell fl-20 ta' Novembru 1995 u daħal fis-seħħ fl-1 ta' Ġunju 2000.

BILLI t-Trattat dwar l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea u l-Att ta' l-Adeżjoni miegħu kien ġie iffirmat fis-16 ta' April 2003 u daħal fis-seħħ fl-1 ta' Mejju 2004.

BILLI, skond l-Artikolu 6(2) ta' l-Att ta' l-Adeżjoni, l-adeżjoni tal-Partijiet Kontraenti ġodda mal-Ftehim Ewro-Mediterranju trid tiġi miftiehma permezz tal-konklużjoni ta' protokoll għall-Ftehim Ewro-Mediterranju.

BILLI saru konsultazzjonijiet skond l-Artikolu 21 tal-Ftehim Ewro-Mediterranju sabiex jiġi żgurat li tqiesu l-interessi reċiproċi tal-Komunità u ta' l-Iżrael,

FTEHMU KIF ĠEJ:

Artikolu 1

Ir-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka, minn hawn 'il quddiem “l-Istati Membri ġodda” b'dan isiru partijiet kontraenti tal-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta' l-Iżrael, min-naħa l-oħra u għandhom jadottaw u jieħdu nota rispettivament, bl-istess mod bħall-Istati Membri l-oħra tal-Komunità, tat-testi tal-Ftehim, kif ukoll tad-dikjarazzjonijiet Konġunti, id-Dikjarazzjonijiet u l-Iskambji ta' Ittri.

Artikolu 2

Il-Partijiet jaqblu li biex jitqiesu l-iżviluppi istituzzjonali reċenti fi ħdan l-Unjoni Ewropea, wara l-iskadenza tal-Ftehim li jistabbilixxi l-Komunità Ewropea tal-Faħam u l-Azzar, id-disposizzjonijiet eżistenti fil-Ftehim Ewro-Mediterranju li jirreferu għall-Komunità Ewropea tal-Faħam u l-Azzar għandhom jitqiesu li jirreferu għall-Komunità Ewropea, li assumiet id-drittijiet u l-obbligi kollha li ikkuntrattati mill-Komunità Ewropea tal-Faħam u l-Azzar.

L-EWWEL KAPITOLU

EMENDI GĦAT-TEST TAL-FTEHIM EWRO-MEDITERRANJU INKLUŻI L-ANNESSI U L-PROTOKOLLI TIEGĦU

Artikolu 3

Prodotti Agrikoli

Il-Protokolli 1 u 2 tal-Ftehim Ewro-Mediterranju jinbidlu bil-Protokolli 1 u 2 ta' dan il-Protokoll u l-Annessi tagħhom.

Artikolu 4

Prodotti Agrikoli Pproċessati

It-Tabella 2 ta' l-Anness VI tal-Ftehim Ewro-Mediterranju, li tistabbilixxi l-konċessjonijiet tariffarji fuq l-importazzjoni ġewwa l-Iżrael ta' merkanzija li toriġinaa mill-Komunità, tiġi kkumplimentata b'konċessjoni tariffarja addizzjonali, kif imfisser hawn taħt:

Artikolu 5

Ir-Regoli ta' l-Oriġini

Il-Protokoll 4 huwa emendat kif ġej:

Artikolu 6

Il-Presidenza tal-Kumitat ta' Assoċjazzjoni

Artikolu 71 (3) huwa emendat kif ġej:

IT-TIENI KAPITOLU

DISPOSIZZJONIJIET TRANSITORJI

Artikolu 7

Provi ta' l-oriġini u koperazzjoni amministrattiva

1. Provi ta' l-oriġini maħruġa kif jixraq jew mill-Iżrael jew minn Stat Membru ġdid taħt ftehim preferenzjali jew arranġamenti awtonomi mħaddma bejniethom għandhom jiġu aċċettati fil-pajjiżi rispettivi taħt dan il-Portokoll, bil-kondizzjoni li:

Fejn merkanzija tkun ġiet iddikjarata għall-importazzjoni jew fl-Iżrael jew fi Stat Membru ġdid, qabel id-data ta' l-adeżjoni, taħt ftehim preferenzjali jew arranġamenti awtonomi mħaddma bejn l-Iżrael u dak l-Istat Membru dak iż-żmien, tista' tkun aċċettata prova ta' l-oriġini maħruġa b'mod retrospettiv taħt dawk il-ftehim jew arranġamenti bil-kondizzjoni li jkunu sottomessi lill-awtoritajiet tad-dwana fi żmien erba' xhur mid-data ta' l-adeżjoni.

2. L-Iżrael u l-Istati Membri l-ġodda huma awtorizzati li jżommu l-awtorizzazzjonijiet li permezz tagħhom ikun ingħata l-istatus ta' “esportaturi approvati” taħt arranġamenti preferenzjali jew arranġamenti awtonomi applikati bejniethom, bil-kondizzjoni li:

Dawn l-awtorizzazzjonijiet għandhom jinbidlu mhux aktar tard minn sena wara d-data ta' l-adeżjoni, b'awtorizzazzjonijiet ġodda maħruġa taħt il-kondizzjonijiet tal-Ftehim Ewro-Mediterranju.

3. Talbiet għal verifika sussegwenti tal-prova ta' l-oriġini maħruġa taħt il-ftehim preferenzjali jew arranġamenti awtonomi msemmija fil-paragrafi 1 u 2 għandhom jiġu aċċettati mill-awtoritajiet doganali kompetenti jew ta' l-Iżrael jew ta' dawk ta' l-Istati Membri għall-perijodu ta' tliet snin wara l-ħruġ tal-prova ta' l-oriġini kkonċernata u jistgħu jsiru minn dawk l-awtoritajiet għal perijodu ta' tliet snin wara l-aċċettazzjoni tal-prova ta' l-oriġini sottomessa lil dawk l-awtoritajiet bħala sostenn għad-dikjarazzjoni ta' l-importazzjoni.

Artikolu 8

Merkanzija fi Transitu

1. Id-disposizzjonijiet tal-Ftehim Ewro-Mediterranju jistgħu jiġu applikati għal merkanzija esportata jew mill-Iżrael lil wieħed mill-Istati Membri l-ġodda jew minn wieħed mill-Istati Membri l-ġodda lejn l-Iżrael, li jħarsu d-disposizzjonijiet tal-Protokoll 4 u li, fid-data ta' l-adeżjoni jkunu jew fir-rotta jew f'ħażna temporanja, f'maħżen doganali jew f'żona ta' mingħajr dazju fl-Iżrael jew f'dak l-Istat Membru l-ġdid.

2. Jista' jingħata trattament preferenzjali f'każi bħal dawn, suġġett għall-preżentazzjoni lill-awtoritajiet doganali tal-pajjiż li qed jimporta, fi żmien erba' xhur mid-data ta' l-adeżjoni, ta' prova ta' l-oriġini maħruġa b'mod retrospettiv mill-awtoritajiet doganali tal-pajjiż li qed jesporta.

DISPOSIZZJONIJIET ĠENERALI U FINALI

Artikolu 9

Permezz ta' dan il-Protokoll qed jiġi miftiehem li ebda pretensjoni, talba jew referenza ma tista' tiġi sottomessa u lanqas ma tista' tiġi modifikata jew irtirata xi konċessjoni skond l-Artikoli XXIV.6 u XXVIII tal-GATT 1994 fir-rigward ta' dan it-tkabbir tal-Komunità.

Artikolu 10

Għas-sena 2004, il-volumi tal-kwoti tariffarji ġodda u ż-żidiet fil-volumi tal-kwoti tariffarji eżistenti għandhom jiġu kkalkulati fuq bażi pro-rata tal-volumi bażiċi, filwaqt li tkun ikkunsidrata l-parti tal-perijodu li tkun skadiet qabel id-data tad-dħul fis-seħħ ta' dan il-Protokoll.

Artikolu 11

Dan il-Protokoll għandu jagħmel parti integrali mill-Ftehim Ewro-Mediterranju. L-Annessi u d-dikjarazzjonijiet ta' dan il-Protokoll għandhom jagħmlu parti integrali minnu.

Artikolu 12

1. Dan il-Protokoll għandu jkun approvat mill-Komunitajiet, mill-Kunsill ta' l-Unjoni Ewropea f'isem l-Istati Membri u mill-Istat ta' l-Iżrael skond il-proċeduri tagħhom stess.

2. Il-Partijiet għandhom jinnotifikaw lil xulxin bit-temma tal-proċeduri korrispondenti msemmija fil-paragrafu ta' qabel. L-istrumenti għall-approvazzjoni għandhom jiġu ddepożitati mas-Segretarjat Ġenerali tal-Kunsill ta' l-Unjoni Ewropea.

Artikolu 13

1. Dan il-Protokoll għandu jidħol fis-seħħ fl-ewwel jum ta' l-ewwel xahar wara d-data tad-depożitu ta' l-aħħar strument ta' approvazzjoni.

2. Dan il-Protokoll għandu japplika b'mod provviżorju b'effett mill-1 ta' Mejju 2004.

Artikolu 14

Dan il-Protokoll huwa mfassal f'żewġ kopji fil-lingwa Ċeka, Daniża, Olandiża, Ingliża, Estonjana, Finlandiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Slovakka, Slovena, Spanjola, Żvediża u Lhudija, b'kull wieħed minn dawn it-testi ugwalment awtentiku.

Artikolu 15

It-test tal-Ftehim Ewro-Mediterranju, inklużi l-Annessi u l-Protokolli li jagħmlu parti integrali minnu, u l-Att Finali flimkien mad-dikjarazzjonijiet annessi miegħu għandhom jitfasslu fil-lingwa Ċeka, Estonjana, Ungeriża, Latvjana, Litwana, Maltija, Pollakka, Slovakka u Slovena, u dawn it-testi għandhom ikunu awtentiċi bl-istess mod bħat-testi oriġinali. Il-Kunsill ta' Assoċjazzjoni għandu japprova dawn it-testi.

Hecho en Bruselas, el veintitrés de febrero del dos mil seis.

V Bruselu dne dvacátého třetího února dva tisíce šest.

Udfærdiget i Bruxelles den treogtyvende februar to tusind og seks.

Geschehen zu Brüssel am dreiundzwanzigsten Februar zweitausendsechs.

Kahe tuhande kuuenda aasta veebruarikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Φεβρουαρίου δύο χιλιάδες έξι.

Done at Brussels on the twenty-third day of February in the year two thousand and six.

Fait à Bruxelles, le vingt-trois février deux mille six.

Fatto a Bruxelles, addì ventitré febbraio duemilasei.

Briselē, divtūkstoš sestā gada divdesmit trešajā februārī.

Priimta du tūkstančiai šeštų metų vasario dvidešimt trečią dieną Briuselyje.

Kelt Brüsszelben, a kettőezer hatodik év február huszonharmadik napján.

Magħmul fi Brussel, fit-tlieta u għoxrin jum ta' Frar tas-sena elfejn u sitta.

Gedaan te Brussel, de drieëntwintigste februari tweeduizend zes.

Sporządzono w Brukseli, dnia dwudziestego trzeciego lutego roku dwutysięcznego szóstego.

Feito em Bruxelas, em vinte e três de Fevereiro de dois mil e seis.

V Bruseli dňa dvadsiateho tretieho februára dvetisícšest'.

V Bruslju, triindvajsetega februarja leta dva tisoč šest.

Tehty Brysselissä kahdentenakymmenentenäkolmantena päivänä helmikuuta vuonna kaksituhattakuusi.

Som skedde i Bryssel den tjugotredje februari tjugohundrasex.

Por los Estados miembros Za členské státy For medlemsstaterne Für die Mitgliedstaaten Liikmesriikide nimel Για τα κράτη μέλη For the Member States Pour les États membres Per gli Stati membri Dalībvalstu vārdā Valstybių narių vardu A tagállamok részéről Għall-Istati Membri Voor de lidstaten W imieniu Państw Członkowskich Pelos Estados-Membros Za členské štáty Za države članice Jäsenvaltioiden puolesta På medlemsstaternas vägnar

Por las Comunidades Europeas Za Evropská společenství For De Europæiske Fællesskaber Für die Europäischen Gemeinschaften Euroopa ühenduste nimel Για τις Ευρωπαϊκές Κοινότητες For the European Communities Pour les Communautés européennes Per le Comunità europee Eiropas Kopienu vārdā Europos Bendrijų vardu Az Európai Közösségek részéről Għall-Komunitajiet Ewropej Voor de Europese Gemeenschappen W imieniu Wspólnot Europejskich Pelas Comunidades Europeias Za Európske spoločenstvá Za Evropske skupnosti Euroopan yhteisöjen puolesta På europeiska gemenskapernas vägnar